钦定古今图书集成/明伦汇编/交谊典/第077卷 > 《八声甘州》〈饯友〉前人
## 钦定古今图书集成/明伦汇编/交谊典/第077卷 > 《八声甘州》〈饯友〉前人

记玉关、踏雪事清游，寒气敝貂裘。傍枯林古道，长河
饮马，此事悠悠。短梦依然江表，老泪洒西州。一字无
题处，落叶都愁。载取白云归去，问谁留楚佩，弄影
中洲。折芦花赠远，零落一身秋。向寻常、野桥流水，待
招来、不是旧沙鸥。空怀感，有斜阳处，最怕登楼。